Bugun, 15 aprel kuni YeChL yarim finalida maydonga tushadigan raqiblar nomini aniqlash uchun qur’a tashlash marosimi bo‘lib o‘tdi. Unga ko‘ra yarim final juftliklari quyidagicha: «Manchester Siti» — «Real Madrid»«Atletiko Madrid» — «Bavariya» Yarim final uchrashuvlari 26-27 aprel va 3-4 may kunlari bo‘lib o‘tadi. 26 aprel kuni «Manchester Siti» - «Real», 27 aprel kuni «Atletiko» — «Bavariya» uchrashuvlari o‘tkazilsa, 3 may kuni Myunxenda «Bavariya» «Atletiko»ni, 4 may kuni esa Madridda «Real» «Manchester Siti»ni qabul qiladi. Final 28 may kuni Milanda, «San-Siro» o‘yingohida bo‘lib o‘tadi. Finalda «Manchester Siti» – «Real» juftligi g‘olibi mezbon maqomida bo‘ladi.